李諒 (成化進士)

李諒（），字有信，山西澤州凤台县（在今晋城市）人，民籍。明朝政治人物。進士出身。

生平
成化元年（1465年）乙酉科山西鄉試第六十名。成化八年（1472年）壬辰科會試第二百四十二名，殿試登進士第三甲第九十四名。授户部山東司主事，奉命陕西犒军，又巡视通州粮儲。会部委入辽王府交纳，为中官诬奏，下锦衣卫监狱。事既白，奉命江南督税。成化十五年己亥（1479年），升南京礼部仪制司郎中。弘治初，赴京，條陳時務十三事，为言官所忌。及京察，贬出为陕西静寧州知州。方到任，再次被弹劾，逮至南京，与言者互相弹劾，皆落职。弘治五年（1492年）卒于南京。《明故承務郎前陕西静寧州知州李公改葬墓誌銘》：太学生方山苗时雍撰
孙李九龄顿首拜书篆
讳谅，字有信，姓李氏。 世为塸头人。族属蕃富，为州大□。曾祖得源。祖振。父纶，封承务郎，户部山东司主事。母张氏，赠宜人。以正统己未二月二十三日生。公幼颖敏，游学江浙间，归，登成化乙酉山西乡试。壬辰，登进士。授户部山东司主事，奉命陕西犒军，□通州□收粮。会部委入辽府交纳，中官求索不□，遂诬奏，下锦衣狱。事既白，奉命江南督税，谋画计处，□合事宜。不数月，□运至京。己亥，封承务郎，配冯氏，封宜人，追赠父母。寻升南京礼部仪制司郎中。弘治初，赴京条陈时务十三事，赐嘉纳，兼责言官不言，言官啣之。及考察，出知陕西静宁州。方到任，言官复加论劾，逮至南京。法司科道会勘，事欲白，公亦论劾言官，遂皆落职。壬子九月一日，卒于南京，族□诸子归葬东岭祖茔之次。冯宜人温且惠，克称内助。正统丙辰二月八日生，正德丙寅二月十一日卒。明年三月二十三日，启公合葬棋盘之原。子男五。时芳。时萼。时蕃。时英，医学典科。时美。女，长适知县彭□子珣，次适怀庆卫指挥崔清。侧室□氏。生女二，长适宗室辅国将军成镯，次适宁山卫指挥官舍生员胡溥。孙男十，九龄，太学生。九韶，州学生。九鼎。九□，医学典科。九鼐。九霄。九成，仪宾。九峰。九垓。九坯。女七。葬今三十余年矣，兹孙九龄以穴次未正，志□未具，嘉靖庚寅十一月九日改葬，乃述所传为状□予铭。
铭曰：于维李宗，翼蕃其胤。降才□良，益笃其庆。远游嗜学，乃称明经。数泰允协，□□□□。载仕司徒，载陟宗伯。监税江南，新政建白。无何星殒，在江之迴。□□□□，□□北回。越十五年，夫妻□至。更三十年，卜云其吉。瞻彼棋盘，有□□□。□□斯铭，更千万秋。
郭□道镌

家族
曾祖父李得源。祖父李振。父亲李綸，曾任醫學典科。母張氏，贈宜人弟記、誌《天一阁藏明代科举录选刊·登科录》（《成化八年壬辰科殿試金榜》）。元配冯氏，封宜人。五子：時芳、時萼、時蕃、時英、時美。

参考

Category:成化元年乙酉科山西鄉試舉人
Category:明朝户部主事
Category:南京礼部郎中
Category:明朝静寧州知州
Category:晋城人